Okresná prokuratúra Svidník 
Sovietskych hrdinov 200, 089 01 Svidník

Číslo: Pv 352/15/7712	Svidník, 13.11.2015 
EEČ : 2-60-59-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Svidník

Podľa § 216 odsek 1 Trestného poriadku podmienečne zastavujem trestné stíhanie  obvineného:
1. XXXXX, rodné číslo: XXXXX 
	dátum narodenia: XXXXX 
	miesto narodenia: XXXXX  
	trvalé bydlisko: 12 XXXXX 
	väzba: nie  
ktorý je stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
na tom skutkovom základe že:
, že dňa 29.8.2015 asi o 07,00 hod. z lesného pozemku, parcely č. EKN 699/2 k.ú. XXXXX, okr. XXXXX, neoprávnene vyrúbal a následne odcudzil 2ks stromov buka v celkovom množstve 4 m^3, čím Združeniu spoluvlastníkov lesného pozemku „Stavenec“ XXXXX, okr. Bardejov, spôsobil škodu vo výške 180.- €,    
 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne:
1. XXXXX, dátum narodenia: XXXXX  
	12 mesiacov

Odôvodnenie: 
     Uznesením povereného príslušníka PZ Obvodného oddelenia PZ v Giraltovciach ČVS: ORP-273/GE-SK-2015 zo dňa 24.9.2015, bolo podľa § 206 ods. 1 Tr. poriadku vznesené obvinenie XXXXX pre prečin krádeže podľa § 212 ods. 2 písm. d) Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.
	
	Dňa 10.11.2015 poverený príslušník PZ predložil vyšetrovací spis s návrhom na podanie obžaloby na obvineného XXXXX. Preskúmaním vyšetrovacieho spisu som zistil, že sú splnené podmienky pre aplikáciu inštitútu podmienečného zastavenia trestného stíhania podľa § 216 ods. 1 písm. a,b,c) Tr. poriadku. Je zrejmé, že obvinený sa dopustil prečinu krádeže podľa § 212 ods. 2 písm. d) Tr. zákona, za ktorý zákon ustanovuje trest odňatia slobody, ktorého horná hranica je 2 (dva) roky.

	Obvinený súhlasí s podmienečným zastavením trestného stíhania v zmysle    § 216 ods. 1 Tr. poriadku, priznal sa k spáchaniu skutku a uhradil spôsobená škodu, ktorá bola činom spôsobená. V súčasnej dobe nie je v skúšobnej dobe za prípadne odsúdenie. V mieste bydliska požíva dobrú povesť.

	Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a) 	vyhlási, že spáchal skutok, za ktorý je stíhaný a nie sú odôvodnené pochybnosti, že jeho vyhlásenie bolo vykonané slobodne, vážne a zrozumiteľne,
b)	nahradil škodu ak bola činom spôsobená, alebo s poškodeným o jeho náhrade uzavrel dohodu alebo urobil iné opatrenia na jeho náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	
Nakoľko obvinený spĺňa zákonné podmienky pre postup podľa citovaného ustanovenia, rozhodol som tak ako je to uvedené vo výrokovej časti tohto uznesenia.

Zároveň som obvinenému podľa § 216 ods. 2 Tr. poriadku určil skúšobnú dobu v trvaní jedného roka.

	Ak obvinený v priebehu skúšobnej doby povedie riadny život rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to aj počas  skúšobnej doby, že sa v trestnom stíhaní pokračuje (§ 217 ods. 1 Tr. poriadku).

   
Poučenie:
                              Proti tomuto uzneseniu je prípustná sťažnosť, ktorú je možné podať do troch dní odo dňa jeho oznámenia na Krajskú prokuratúru v Prešove prostredníctvom tunajšej prokuratúry. Sťažnosť má odkladný účinok.

 
	JUDr. Miroslav Ryzner 
	 prokurátor